VGI : ราคาหุ้นรับรู้แนวโน้มกำไรเชิงลบแล้วกูรูให้เป้า 4.21 บ. มีโอกาสซื้อกิจการใหม่
บล.ซีไอเอ็มบี (ประเทศไทย) ให้ราคาเป้าหมาย VGI ที่ 4.21 บาท คงคำแนะนำ “ถือ” เพราะราคาหุ้นที่ปรับฐานน่าจะรับรู้แนวโน้มกำไรเชิงลบแล้ว
19 ม.ค. 2559

บล.ซีไอเอ็มบี (ประเทศไทย) ระบุในบทวิเคราะห์ (19 ม.ค.) ว่าให้ราคาเป้าหมายบริษัท วี จี ไอ โกลบอล มีเดีย จำกัด (มหาชน) หรือ VGI ที่ 4.21 บาท โดยคาดว่า VGI จะรายงานผลประกอบการอ่อนตัวในไตรมาส 3/59 ทั้งนี้มองแนวโน้มเม็ดเงินโฆษณาในเชิงลบช่วงหกเดือนข้างหน้า แต่ยังชอบแนวโน้มระยะยาวของ VGI เมื่อพิจารณาจากการขนส่งมวลชนใหม่และโอกาสซื้อกิจการด้วยสถานะเงินสดสุทธิ คงคำแนะนำ “ถือ” เพราะราคาหุ้นที่ปรับฐานน่าจะรับรู้แนวโน้มกำไรเชิงลบแล้ว
 